ЗэгурыIуэныгъэкIэ къыхуащтэ
Сабий зеиншэхэр, зи адэ-анэм ямыпIыжхэр псэу-пIэкIэ къызэгъэпэщыным федеральнэ бюджетым щыщу сом мелуан 43,8-рэ хухахыну я мурадщ.
Республикэм ухуэныгъэмрэ архитектурэмкIэ и министрым и къалэнхэр зыгъэзащIэ КхъуэIуфэ Иринэ КъБР-м и Правительствэм и зэIущIэм апхуэдэу щыжиIащ. КъищынэмыщIауэ, «2011 — 2015 гъэхэм Къэбэрдей-Балъкъэрым псэупIэ ухуэныгъэм зэрызыщиужьынур» республикэ программэ хэхам игъуэта зэхъуэкIыныгъэхэм япкъ иткIэ, КъБР-м и бюджетым щыщу сом мелуан 28,8-рэ а Iуэхум халъхьэну я мурадщ.
2008 — 2015 гъэхэм ятещIыхьа «ПсэупIэ» программэм къару зэримыIэжым къыхэкIыу, РЦП-м зэрыщыубзыхуам тету, сабий зеиншэхэм, зи адэ-анэхэм ямыпIыжхэм ящыщхэм псэупIэ пэш хэхахэр зэгурыIуэныгъэкIэ къыхуащтэнущ.
КъБР-м и Iэтащхьэмрэ Правительствэмрэ
я пресс-IуэхущIапIэ.
